Ytre-Arne er utdannet ved Bergen Musikkonservatorium 1983. Han virket som frilansmusiker i Bergen i årene 1983 til 1991. I denne perioden jobbet han som fiolinist ved blant annet Den Nationale Scene i Bergen, turnerte for Rikskonsertene, Det Norske Teateret i Oslo ( i 1987), i stringswingbandet Café X, i salsabandet Papa Mu, i tango/sigøynermusikkbandet Temperamentsorkesteret (med blant andre Gabriel Fliflet og Daniel Amaro) og Det Lille Musikkteater i Trondheim. Ytre-Arne samarbeidet over mange år med skuespillerne Juni Dahr og Bente Børsum som musiker i forestillingen basert på tekster av Maria Jotuni og regissert av Kristin Olsoni.